钦定古今图书集成/明伦汇编/官常典/第078卷 > 宜都王目辰
## 钦定古今图书集成/明伦汇编/官常典/第078卷 > 宜都王目辰

按《魏书》本传：“宜都王目辰，桓帝之后也。初以羽林郎
从太祖南伐，至江。高宗即位，以劳累迁侍中、尚书左
仆射，封南平公。乙浑之谋乱也，目辰与兄郁议欲杀
浑，事泄被诛，目辰逃隐得免。显祖传位，有定策勋。高
祖即位，迁司徒，封宜都王，除雍州刺史，镇长安。目辰
性亢直耿介，不为朋党，朝臣咸惮之。然好财利，在州”
政以贿成，有罪伏法，爵除。